cyanic-selkie/wikianc huggingface dataset:
১৬ মিলিমিটার চলচ্চিত্র
১৬ মিমি ফিল্ম ফিল্মের ক্ষেত্রে একটি ঐতিহাসিকভাবে জনপ্রিয় ও লাভজনক গেজ। ১৬ মিমি বলতে বোঝায় ফিল্মের দৈর্ঘ্য, যেমন সুপরিচিত ৮ ও ৩৫ মিমি। এটি প্রেক্ষাগৃহের বাইরে শিল্প, শিক্ষা ইত্যাদি ক্ষেত্রে চলচ্চিত্র নির্মাণে বা অল্প বাজেটের মোশন পিকচারে ব্যবহৃত হয়। বহু দশক ধরে ৮ মিমি ফিল্ম এবং পরে সুপার ৮ ফিল্মের পাশাপাশি এটিও শৌখিন বা ঘরে বসে মুভি বানানোয় জনপ্রিয় ছিল। ১৯২৩ সালে ইস্টম্যান কোডাক বের করে ১৬ মিমির জন্য প্রথম "আউটফিট" যাতে ছিল একটি ক্যামেরা, প্রজেক্টর, ট্রাইপড, স্ক্থিন ও স্প্লিসার, মোট $335 মূল্যে। আরসিএ-ভিক্টর ১৯৩২ সালে একটি ১৬ মিমি সবাক মুভি প্রজেক্টর এবং ১৯৩৫ সালে একটি অপটিকাল সাউন্ড-অন-ফিল্ম ১৬ মিমি ক্যামেরা বাজারে ছাড়ে।
ইতিহাস
ইস্টম্যান কোডাক ৩৫ মিমি ফিল্মের চেয়ে কম দামের শৌখিন বিকল্প হিসেবে ১৬ মিমি ফিল্ম বের করে ১৯২৩ সালে। ১৯২০-এর দশকে পেশাদার কর্মীরা এই ফরম্যাটটিকে বলতেন নিম্নমানের বা সাব-স্যান্ডার্ড।
১৯৭৫ ক্রিকেট বিশ্বকাপ
১৯৭৫ ক্রিকেট বিশ্বকাপ ছিল আন্তর্জাতিক ক্রিকেট কাউন্সিল বা আইসিসি কর্তৃক বিশ্বকাপ ক্রিকেটের প্রথমবারের মতো আয়োজিত প্রতিযোগিতা। স্বাগতিক দেশ হিসেবে ১৯৭৫ সালের ৭ থেকে ২১ জুন তারিখ পর্যন্ত ইংল্যান্ডের ৫টি শহরের ৬টি মাঠে অনুষ্ঠিত হয়। প্রতিযোগিতায় সর্বমোট ৮টি দেশ অংশগ্রহণ করে। তন্মধ্যে ঐ সময়কালের ৬টি টেস্টখেলুড়ে দেশ - অস্ট্রেলিয়া, ইংল্যান্ড, ভারত, নিউজিল্যান্ড, পাকিস্তান এবং ওয়েস্ট ইন্ডিজ ছাড়াও আইসিসির সহযোগী দেশ - শ্রীলঙ্কা ও পূর্ব আফ্রিকা অংশগ্রহণ করেছিল। প্রাথমিকভাবে দুই গ্রুপে বিভক্ত হয়ে চারটি দেশ রাউন্ড-রবিন লীগ পদ্ধতিতে একে-অপরের সাথে প্রতিযোগিতায় লিপ্ত হয়। প্রতি গ্রুপের শীর্ষস্থানীয় দুই দলসহ সর্বমোট চারটি দল নক-আউট পদ্ধতিতে মোকাবেলা করে সেমি-ফাইনাল ও ফাইনালে অংশগ্রহণ করে। প্রুডেনশিয়াল অ্যাসুরেন্স কোম্পানী প্রতিযোগিতার যাবতীয় ব্যয়ভার বহন করে। ফলে সম্প্রচারসত্বজনিত কারণে আনুষ্ঠানিকভাবে এ বিশ্বকাপের নামকরণ করা হয় প্রুডেনশিয়াল কাপ নামে।
১৬ মিলিমিটার চলচ্চিত্র
ইতিহাস
কোডাক উইলার্ড বীচ কুককে তার প্যাথেস্কোপ অফ আমেরিকা কোম্পানি থেকে ভাড়া করে আনে নতুন ১৬ মিমি কোডাস্কোপ লাইব্রেরি তৈরি করার জন্য। বাড়িতে বসে মুভি বানাবার পাশাপাশি লোকেরা সেই লাইব্রেরি থেকে ফিল্ম কিনতে বা ভাড়া নিতে পারতো, যা এই ফরম্যাটটির বিক্রি বাড়াতে সহায়ক হয়েছিল।
১৯৭৫ ক্রিকেট বিশ্বকাপ
খেলার ধরন
৬টি পৃথক মাঠে সর্বমোট ১৫টি খেলা অনুষ্ঠিত হয়। তন্মধ্যে ২টি সেমি-ফাইনাল এবং একটি ফাইনাল খেলা অন্তর্ভুক্ত।
১৬ মিলিমিটার চলচ্চিত্র
ইতিহাস
শৌখিন ব্যবহারের জন্য তৈরি ১৬ মিমি ফিল্মটি সেসব ফিল্ম বেসের অন্যতম যেগুলোতে এসিটেট-নিরাপদ ফিল্ম ব্যবহৃত হয়। কোডাক এই ফিল্মে কখনোই নাইট্রেট ফিল্ম ব্যবহার করেনি নাইট্রেট বেসের উচ্চ দাহ্যতার কারণে।৩৫ মিমি নাইট্রেট ফিল্ম ১৯৫২ সালে বন্ধ করে দেয়া হয়।
১৯৭৫ ক্রিকেট বিশ্বকাপ
অংশগ্রহণকারী দল
ইংল্যান্ড বিশ্বকাপ ক্রিকেট প্রতিযোগিতার প্রথম তিনটিতেই স্বাগতিক দেশের মর্যাদা লাভ করেছিল। আইসিসি সিদ্ধান্ত নেয় যে, ইংল্যান্ডেই প্রথম প্রতিযোগিতা অনুষ্ঠিত হবে। এর প্রধান কারণ ছিল সেখানে উদ্বোধনী অনুষ্ঠান হবার মতো প্রয়োজনীয় উপকরণ ও সাংগঠনিক বিষয়াদি বিরাজমান। ভারত বিশ্বকাপ ক্রিকেটের তৃতীয় আসরের দায়িত্ব পালনের কথা জানালেও অধিকাংশ আইসিসি সদস্যরা বিশ্বাস করেন যে, ইংল্যান্ডে পর্যাপ্ত ও দীর্ঘস্থায়ী দিনের আলো জুন মাসে থাকে; যা ভারতে নেই। এর মানে হলো একটি খেলা সম্পূর্ণভাবে শেষ হতে এক দিনই যথেষ্ট।
নিম্নবর্ণিত ৮টি দল এ প্রতিযোগিতার মূল পর্বে খেলার যোগ্যতা অর্জন করে। তন্মধ্যে শ্রীলঙ্কা ও পূর্ব আফ্রিকা - এ দু'টি দল টেস্ট মর্যাদাবিহীন ছিল।
সেমি-ফাইনাল
বোলার হিসেবে গ্যারি গিলমোর বিশ্বকাপের ইতিহাসে সেরা ক্রীড়া নৈপুণ্য প্রদর্শন করেছেন। তিনি ১৪ রানের বিনিময়ে ৬ উইকেট লাভ করেন। ফলে, ইংল্যান্ড ৩৬.২ ওভারে মাত্র ৯৩ রানে গুটিয়ে যায়। এক পর্যায়ের তারা ৭ উইকেটের বিনিময়ে ৩৭ রান করেছিল। অস্ট্রেলিয়াও নাটকীয়ভাবে ৬ উইকেটে ৩৯ রান সংগ্রহ করে। কিন্তু গিলমোরের ৫টি চার ও ২৮ বলে ২৮ রান করার মতো অল-রাউন্ড নৈপুণ্যে ফাইনালে উত্তীর্ণ হয়।
অন্য সেমিফাইনালে ওয়েস্ট ইন্ডিজ টসে জয়ী হয়ে নিউজিল্যান্ডকে ব্যাটিংয়ে পাঠায়। বোলিং আক্রমণ ঠেকিয়ে নিউজিল্যান্ডের রান এক উইকেটে ৯৮ করে। কিন্তু অধিনায়ক গ্লেন টার্নার এবং জিওফ হাওয়ার্থ সাজঘরে ফিরে গেলে নিউজিল্যান্ডের বাকী ৯ উইকেটে আর মাত্র ৬০ রান সংগ্রহ করতে পারে। ১৫৮ রানের জবাবে আলভিন কালীচরণ ও গর্ডন গ্রীনিজের ২য় উইকেট জুটিতে ১২৫ রান করে সহজ জয় তুলে নেয়।
ফাইনাল
ওয়েস্ট ইন্ডিজের অধিনায়ক ক্লাইভ লয়েডের অধিনায়কোচিত ৮৫ বলে ১০২ রানে করা সেঞ্চুরিতে অস্ট্রেলিয়াকে ১৭ রানে পরাভূত করে বিশ্বকাপ ক্রিকেটের প্রথম আসরে চ্যাম্পিয়ন হবার গৌরব অর্জন করে। এরফলে তিনি ম্যান অব দ্য ম্যাচের পুরস্কার লাভ করেন। অস্ট্রেলিয়ার ইনিংসের উল্লেখযোগ্য দিক ছিল শীর্ষস্তরের ব্যাটসম্যানদের রান আউট হয়ে ফিরে যাওয়া। দলের সর্বমোট পাঁচজন ব্যাটসম্যান এভাবে আউট হন; তন্মধ্যে ভিভ রিচার্ডস একাই তিনটি রান আউট করেন।
অস্ট্রেলিয়ার অধিনায়ক ইয়ান চ্যাপেল টসে জয়ী হয়ে ওয়েস্ট ইন্ডিয়ানদেরকে ব্যাটিংয়ে আমন্ত্রণ জানান। ৫০ রানের মধ্যেই ৩ উইকেট পতনের পর রোহন কানহাই এবং ক্লাইভ লয়েড ক্রীজে নামেন। ৪র্থ উইকেটে এ জুটি ১৪৯ রান করে দলকে খেলায় ফিরিয়ে আনে। লয়েড আউট হবার সময় দলের রান হয় ৪/১৯৯। এরপর দলের সংগ্রহ এক পর্যায়ে দাড়ায় ৬/২০৯। তারপর নিচের সারির ব্যাটসম্যানদের কল্যাণে দলটি সর্বমোট ২৯১ রান করে। এ রানের প্রত্যুত্তরে অস্ট্রেলিয়ার গ্রেগ চ্যাপেল ও ইয়ান চ্যাপেল ভ্রাতৃদ্বয় দলকে ২/১১৫ নিয়ে যান। কিন্তু ভিভ রিচার্ডসের সহায়তায় লয়েড কর্তৃক ইয়ান চ্যাপেলের রান আউট হলে এবং ডগ ওয়াল্টার্সের উইকেট হারালে অস্ট্রেলিয়ার ব্যাটিং মেরুদণ্ড ভেঙ্গে পড়ে। এরফলে অস্ট্রেলিয়া ২৭৪ রানে অল-আউট হয়ে যায় ও ১৭ রানে পরাজিত হয়।
১৯৭৫ সালের বিশ্বকাপ প্রতিযোগিতায় কাউকে ম্যান অব দ্য সিরিজের পুরস্কার প্রদান করা হয় নাই।
মাহমুদুন্নবী
মাহমুদুন্নবী (জন্ম: ডিসেম্বর ১৬, ১৯৩৬; মৃত্যু: ডিসেম্বর ২০, ১৯৯০) একজন খ্যাতনামা বাংলাদেশী সঙ্গীত শিল্পী। তিনি 'আমি সাত সাগর পাড়ি দিয়ে কেন সৈকতে পড়ে আছি', 'আয়নাতে ঐ মুখ দেখবে যখন', 'সুরের ভুবনে আমি আজও পথচারী', 'ক্ষমা করে দিও যদি না তোমায় মনের মত গান শুনাতে পারি', 'গানের খাতায় স্বরলিপি লিখে বল কি হবে?' ইত্যাদি জনপ্রিয় গানের গায়ক।
জন্ম ও পরিবার
১৯৩৬ সালের ১৬ই ডিসেম্বর বর্তমান ভারতের বর্ধমান জেলার কাটোয়া মহকুমার কেতুগ্রাম নামক এক থানা সংযুক্ত গ্রামে মাহমুদুন্নবী'র জন্ম।
মাহমুদুন্নবী'র চার সন্তান। তারা হলেন কণ্ঠশিল্পী সামিনা চৌধুরী, সঙ্গীতশিল্পী ফাহমিদা নবী, শিল্পী রিদওয়ান নবী পঞ্চম ও তানজিদা নবী।
সঙ্গীত জীবন
মাহমুদুন্নবী ছিলেন সহজ-সরল, মিষ্টভাষী এবং গানপাগল অভিমানী এক মানুষ। জীবনের শেষ দিন পর্যন্ত তিনি কেবল গান-ই লালন করেছেন তার হৃদয়ে। তার উল্লেখযোগ্য গানগুলোর মধ্যে “তুমি যে আমার কবিতা, আমারও বাঁশি রাগিণী”, “তুমি কখন এসে দাড়িয়ে আছো আমার অজান্তে”, “ও গো মোর মধুমিতা”, “সালাম পৃথিবী তোমাকে সালাম দুনিয়া কে করেছো টাকার গোলাম”, “আমি সাত সাগর পাড়ি দিয়ে কেন সৈকতে পড়ে আছি” অন্যতম। মাহমুদুন্নবী বাংলাদেশের আধুনিক ও চলচ্চিত্রের গানে যে শুভ সূচনার উন্মেষ ঘটিয়েছিলেন সেই ধারাবাহিকতা আজ এই দেশের চলচ্চিত্রের গানে লক্ষ্য করা যায়না বললেই চলে।
===মাহমুদুন্নবী'র জনপ্রিয় কিছু গান: ===
পুরস্কার ও সম্মননা
১৯৭৬ সালে মুক্তিপ্রাপ্ত রোমান্টিক চলচ্চিত্র দি রেইন-এ "আমি তো আজ ভুলে গেছি সবই" গানটির জন্য তিনি শ্রেষ্ঠ পুরুষ কণ্ঠশিল্পী হিসেবে ১৯৭৭ সালে ২য় জাতীয় চলচ্চিত্র পুরস্কার লাভ করেন
মৃত্যু
শিল্পী মাহমুদুন্নবী তার চার সন্তান ও অগণিত ভক্ত-শ্রোতা রেখে ১৯৯০ সালের ২০ ডিসেম্বর মৃত্যুবরণ করেন।
১৮ আষাঢ়
জন্ম
সানু বিশাল
দেবপ্রসাদ গুপ্ত
দেবপ্রসাদ গুপ্ত (জন্ম : ডিসেম্বর ১৯১১ - মৃত্যু ৬ মে ১৯৩০) (ইংরেজি: Debprasad Gupta) একজন ব্রিটিশবিরোধী স্বাধীনতা সংগ্রামী এবং শহীদ। তিনি ঢাকার নিবাসী ছিলেন। তার পিতার নাম যোগেন্দ্রনাথ গুপ্ত (মনা)।
১২১৫
১২১৫ গ্রেগরীয় বর্ষপঞ্জির একটি সাধারণ বছর।
রাখেশ্বর ব্রহ্মা
রাখেশ্বর ব্রহ্মা আসামের বোড়োল্যান্ড পিপলস ফ্রন্টের রাজনীতিবিদ। তিনি ২০১১ সালে মাজবত আসন থেকে আসাম বিধানসভা নির্বাচনে নির্বাচিত হয়েছিলেন।
নাসের শাবানি
নাসের শাবানি ( – ১৩ মার্চ ২০২০) ছিলেন একজন ইরানি জেনারেল এবং ইসলামি বিপ্লবী রক্ষীবাহিনীর (আইআরজিসি) জ্যেষ্ঠ কমান্ডার। সৌদির তেলবাহী ট্যাঙ্কারের উপর হূতি বিদ্রোহীদের আক্রমনের কৃতিত্ব তিনি গ্রহণ করেন।
কর্মজীবন
শাবানি তার সামরিক কর্মজীবন শুরু করেন ১৯৮২ সালে ইরান-ইরাক যুদ্ধের সময়। একই বছর আমল বিদ্রোহ দমিয়ে রাখতে তিনি কাজ করেন। ইরাক-ইরান যুদ্ধের শেষ দিকে আইআরজিসি'র অনেক উপরের পদে তার পদোন্নতি হয়। ২০১১ সালে তিনি ইমাম হুসেইন বিশ্ববিদ্যালয়ের প্রেসিডেন্ট হন এবং সারুল্লাহ হেডকোয়ার্টারের একজন ডেপুটি হয়ে যান।
২০১৮ তে ইরানের একটি রাষ্ট্রীয় সংবাদমাধ্যমে তিনি দাবি করেন যে তাদের আদেশ মতে ইয়েমেন এর হূতি বিদ্রোহীরা বাব-আলমানদাব উপত্যকায় সৌদির দুটি তেলবাহী ট্যাঙ্কারে হামলা চালায়।
মৃত্যু
শাবানি কোভিড-১৯ এ আক্রান্ত হয়ে ২০২০ সালের ১৩ মার্চ মৃত্যুবরণ করেন।
এসিম্বি ভাষা
এসিম্বি ভাষা হচ্ছে ক্যামেরুনের রাষ্ট্রীয় ভাষা। একে সাধারণত টিভোইড হিসাবে শ্রেণীবদ্ধ করা হচ্ছে, কিন্তু সামান্য প্রমাণ রয়েছে। এছাড়াও একে ইসিম্বি, সিম্পি, এজ, এএজ, বগু এবং মবুরুগাম বলা হয়।
জ্যাকসন সিং
জ্যাকসন সিং থুনাওজাম (जैक्सन सिंह, Jeakson Singh; জন্ম: ২১ জুন ২০০১; জ্যাকসন সিং নামে সুপরিচিত) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব কেরল ব্লাস্টার্স এবং ভারত জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।
২০১২–১৩ মৌসুমে, ভারতীয় ফুটবল ক্লাব চণ্ডীগড়ের যুব পর্যায়ের হয়ে খেলার মাধ্যমে জ্যাকসন ফুটবল জগতে প্রবেশ করেছেন এবং পরবর্তীকালে রাউন্ডগ্লাস পাঞ্জাবের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, রাউন্ডগ্লাস পাঞ্জাবের মূল দলে অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; একই মৌসুমে তিনি ধারে ইন্ডিয়ান অ্যারোসে যোগদান করেছিলেন, যেখানে ৮ ম্যাচে অংশগ্রহণ করার পর ২০১৮–১৯ মৌসুমে তিনি কেরল ব্লাস্টার্স বি দলে যোগদান করেছেন। কেরল ব্লাস্টার্স বি-এর সাথে চুক্তিবদ্ধ থাকাকালীন তিনি পুনরায় এক মৌসুমের জন্য ইন্ডিয়ান অ্যারোসের হয়ে ধারে খেলেছেন। ২০১৯–২০ মৌসুমে, তিনি কেরল ব্লাস্টার্সের মূল দলে যোগদান করেছেন।
২০১৭ সালে, জ্যাকসন ভারত অনূর্ধ্ব-১৭ দলের হয়ে ভারতের বয়সভিত্তিক পর্যায়ে অভিষেক করেছিলেন। ভারতের বয়সভিত্তিক দলের হয়ে খেলার পর, তিনি ২০২১ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
প্রারম্ভিক জীবন
জ্যাকসন সিং থুনাওজাম ২০০১ সালের ২১শে জুন তারিখে ভারতের মণিপুরের থৌবালে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
জ্যাকসন ভারত অনূর্ধ্ব-১৭ এবং ভারত অনূর্ধ্ব-২০ দলের হয়ে খেলার মাধ্যমে ভারতের প্রতিনিধিত্ব করেছেন। ভারত অনূর্ধ্ব-১৭ দলের হয়ে তিনি ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে তার দল উক্ত আসরের গ্রুপ পর্ব থেকেই বিদায় নিয়েছিল। এই আসরে তিনি ২ ম্যাচে ১টি গোল করেছিলেন। ভারতের বয়সভিত্তিক দলের হয়ে তিনি ১৬ ম্যাচে অংশগ্রহণ করে ১টি গোল করেছেন। তিনি ২০১৭ সালের ৯ই অক্টোবর তারিখে অনুষ্ঠিত ২০১৭ ফিফা অনূর্ধ্ব-১৭ বিশ্বকাপে কলম্বিয়া অনূর্ধ্ব-১৭ দলের বিরুদ্ধে ভারতের বয়সভিত্তিক দলের হয়ে প্রথমবারের মতো গোল করেছেন।
২০২১ সালের ২৫শে মার্চ তারিখে, মাত্র ১৯ বছর, ৯ মাস ও ৪ দিন বয়সে, ডান পায়ে ফুটবল খেলায় পারদর্শী জ্যাকসন ওমানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৫ নম্বর জার্সি পরিধান করে ডান পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি ভারত ১–১ গোলে ড্র করেছিল।
মোয়াব
মোয়াব (মোয়াবীয়: Māʾab; ; Μωάβ Mōáb; অশূরীয়: 𒈬𒀪𒁀𒀀𒀀 Mu'aba, 𒈠𒀪𒁀𒀀𒀀 Ma'ba, 𒈠𒀪𒀊 Ma'ab; মিসরীয়: 𓈗𓇋𓃀𓅱𓈉 Mū'ībū) হল একটি প্রাচীন রাজ্যের নাম যার এলাকা এখনকার আধুনিক যর্দন রাষ্ট্রে অবস্থিত। ভূমিটি পাহাড়ি এবং মৃত সাগরের পূর্ব তীরের অনেকাংশে অবস্থিত। মোয়াব রাজ্যের অস্তিত্ব অসংখ্য প্রত্নতাত্ত্বিক গবেষণার দ্বারা প্রমাণিত, বিশেষ করে মেশা স্টেল, যা ইস্রায়েল রাজ্যের রাজা ওমরির এক নামহীন ছেলের উপর মোয়াবীয় বিজয়ের বর্ণনা দেয়, একটি পর্ব যা ২ রাজাবলিতেও উল্লেখিত হয়েছে। মোয়াবীয় রাজধানী ছিল দীবোন। ইব্রীয় ধর্মপুস্তক অনুসারে, মোয়াব প্রায়ই পশ্চিমদিকে তার ইস্রায়েলীয় প্রতিবেশীদের সঙ্গে বিরোধে লিপ্ত ছিল।
উশশী সেনগুপ্ত
উশশী সেনগুপ্ত (জন্ম ৩০ জুলাই ১৯৮৮) একজন ভারতীয় সুন্দরী প্রতিযোগী যিনি আই এম শি – মিস ইউনিভার্স ইন্ডিয়ার খেতাব জিতেছেন এবং ২৩ আগস্ট নেভাদার মান্দালে বে, লাস ভেগাসে অনুষ্ঠিত মিস ইউনিভার্স ২০১০-এ ভারতের প্রতিনিধিত্ব করেছিলেন।
কলিন হুভার
কলিন হুভার (জন্ম ১১ ডিসেম্বর, ১৯৭৯) একজন আমেরিকান লেখক যিনি সাধারণত রোম্যান্স এবং তরুণ সাহিত্য ঘরানার উপন্যাস লেখেন। তিনি  ২০১৬ সালে প্রকাশিত তার রোমান্টিক উপন্যাস ইট এন্ডস উইথ আস-এর জন্য সর্বাধিক পরিচিত।
২০২২ এর অক্টোবর পর্যন্ত হুভারের বই প্রায় ২০ মিলিয়ন কপি বিক্রি হয়েছে
প্রারম্ভিক এবং ব্যক্তিগত জীবন
হুভারের জন্ম ১১ ডিসেম্বর, ১৯৭৯, সালফার স্প্রিংস, টেক্সাসে। তিনি সল্টিলো, টেক্সাসে বড় হয়েছেন । তিনি  ১৯৯৮ সালে সালটিলো হাই স্কুল থেকে স্নাতক হন। তিনি ২০০০ সালে হিথ হুভারকে বিয়ে করেন, তাদের তিনটি ছেলে রয়েছে। হুভার টেক্সাস এএন্ডএম-কমার্স থেকে সমাজকর্মে স্নাতক ডিগ্রি অর্জন করেছেন। একজন লেখক হিসাবে কর্মজীবন শুরু করার আগে  তিনি বিভিন্ন সামাজিক কাজ এবং শিক্ষকতা করেছেন।
কর্মজীবন
২০১১ সালের নভেম্বরে হুভার প্রকাশের কোন ইচ্ছা ছাড়াই তার প্রথম উপন্যাস স্ল্যামড লেখা শুরু করেন । তিনি অ্যাভেট ব্রাদার্সের একটি গান, "হেড ফুল অফ ডাউট/রোড ফুল অফ প্রমিস" এর একটি লিরিক "ডিসাইড হোয়াট টু বি অ্যান্ড গো বি ইট" থেকে অনুপ্রাণিত হয়েছিলেন এবং পুরো গল্প জুড়েই অ্যাভেট ব্রাদার্সের গানের লিরিক অন্তর্ভুক্ত করেছিলেন। ২০১২ সালের জানুয়ারী মাসে হুভার নিজ উদ্যোগে স্ল্যামড  প্রকাশ করেন। হুভার বলেন যে তিনি উপন্যাসটি প্রকাশ করেছিলেন যাতে তার মা (যিনি সবেমাত্র একটি আমাজন কিন্ডল হাতে পেয়েছিলেন ) এটি পড়তে পারেন। অ্যা সিক্যুয়াল পয়েন্ট অফ রিট্রিট, ২০১২ সালের ফেব্রুয়ারীতে প্রকাশিত হয়। কয়েক মাস পর, বই ব্লগার মেরিসে ব্ল্যাক স্ল্যামড  বইটি পর্যালোচনা করেন এবং বইটিকে ৫ তারকা দেন। মূলত এর পর থেকেই হুভারের প্রথম দুটি বই দ্রুত বিক্রি হতে শুরু করে। সেই বছরের আগস্টে নিউ ইয়র্ক টাইমস বেস্ট সেলার তালিকায় স্ল্যামড এবং পয়েন্ট অফ রিট্রিট  যথাক্রমে #৮ এবং #১৮ এ পৌঁছায়।  অ্যাট্রিয়া বুকস উপন্যাসগুলো গ্রহণ করে এবং ২০১২ সালের ১০ আগস্ট সেগুলো পুনঃপ্রকাশ করে। এই সিরিজের তৃতীয় বই, দিস গার্ল, ২০১৩ সালের এপ্রিলে প্রকাশিত হয়।  স্ল্যামডের সাফল্যের পর হুভার একজন পূর্ণকালীন লেখক হওয়ার জন্য সামাজিক কাজের চাকরি ছেড়ে দেন।
২০১৬–১৭ নিউজিল্যান্ড ক্রিকেট দলের অস্ট্রেলিয়া সফর
নিউজিল্যান্ড জাতীয় ক্রিকেট দল তিনটি একদিনের আন্তর্জাতিক খেলার জন্য অস্ট্রেলিয়া সফর করে, যা ডিসেম্বর ২০১৬-এ অনুষ্ঠিত হয়।
অস্ট্রেলিয়া ৩-০ তে সিরিজ জিতে নেয়। যার ফলে নিউজিল্যান্ড অস্ট্রেলিয়ার কাছে প্রথমবারের মতো হোয়াইটওয়াশ এর সম্মুখীন হয়।
১২১৬
১২১৬ গ্রেগরীয় বর্ষপঞ্জির একটি অধিবর্ষ।
জাপিয়া
জাপিয়া (চীনা: Kuai Ya/快牙) হলো এক ডিভাইস থেকে অন্য ডিভাইসে ফাইল শেয়ারিং অ্যাপ। যদিও এটি প্রথমে চীনে ব্যবহৃত হতো, কিন্তু বর্তমানে এটি মায়ানমার পাকিস্তান ও ভারতেও ব্যবহার করা হচ্ছে। জাপিয়া ফাইল শেয়ারিং অ্যাপসটি বর্তমানে একাধিক অপারেটিং সিস্টেমে ব্যবহার করা যায়। ওয়াং জিয়াও ডং, স্টিভ জু এবং শাংপিন চ্যাং জাপিয়া অ্যাপসের নকশা করেন। সফটওয়্যারটিতে শেয়ারইটের মতো ওয়াইফাই হটস্পটের সাহায্যে এক ডিভাইস থেকে অন্য ডিভাইসে ফাইল স্থানান্তর করা যায়।
বস কফি
সংযোগ=//upload.wikimedia.org/wikipedia/commons/thumb/b/ba/Suntory_Boss_Cafe_au_Lait_canned_coffee.jpg/100px-Suntory_Boss_Cafe_au_Lait_canned_coffee.jpg|থাম্ব|187x187পিক্সেল| সানটরি বস লাইট ক্যাফে বস (ボス) জাপানে সানটোরি দ্বারা বিক্রি করা ক্যানবদ্ধ এবং প্লাস্টিকের বোতলজাত কফি এবং কফি-গন্ধযুক্ত পানীয়গুলির একটি মার্কার নাম।
ন্যাট কিং কোল
ন্যাট কিং কোল নামে সুপরিচিত নাথানিয়েল অ্যাডামস কোলস (Nathaniel Adams Coles; ১৭ মার্চ ১৯১৯ - ১৫ ফেব্রুয়ারি ১৯৬৫) ছিলেন একজন মার্কিন জাজ পিয়ানোবাদক ও ভোকালিস্ট। তিনি এক শতাধিক গান রেকর্ড করেছেন এবং পপ চার্টে হিট খ্যাতি পেয়েছেন। তিনি চলচ্চিত্র ও টেলিভিশনে এবং ব্রডওয়ে মঞ্চেও অভিনয় করেছেন। তিনি প্রথম আফ্রো-মার্কিন ব্যক্তি, যিনি কোন মার্কিন টেলিভিশন ধারাবাহিকের উপস্থাপনা করেছেন।
টেলিভিশনে অভিনয় ও গান রেকর্ডিংয়ে অবদানের জন্য ১৯৬০ সালে হলিউড ওয়াক অব ফেমে তার নামে ভিন্ন দুটি তারকা খচিত করা হয়। ১৯৬২ সালে তিনি একটি গ্র্যামি পুরস্কারের মনোনয়ন লাভ করেন এবং ১৯৬৩ সালে একটি বিশেষ গোল্ডেন গ্লোব পুরস্কার অর্জন করেন।
বাস্তুক (রঙ)
বাস্তুক বা অমরান্থ হলো একটি লালচে-গোলাপি রঙ যা অমরান্থ বা বাস্তুক ফুলের রঙের উপস্থাপনা। সাধারণত চিত্রে দেখানো লালচে ঘরানার বাস্তুক ফুলের রঙটিকেই মূল বাস্তুক রঙ হিসেবে ধরা হয় যদিও আরো বিচিত্রতর ও বিভিন্ন রঙের বাস্তুক ফুল রয়েছে এবং সেগুলোও বাস্তুক নামে পরিচিত; নিচে বাস্তুক রঙের বিভিন্ন উপস্থাপনা প্রদর্শন করা হয়েছে। উল্লেখ্য যে বাস্তুক নামটি অমরান্থ এর সংস্কৃত প্রতিশব্দ।
বাস্তুক পিঙ্ক
ডানপাশে বা উপরে প্রদর্শিত রঙটি হলো বাস্তুক পিঙ্ক বা অমরান্থ পিঙ্ক। এটি পিঙ্ক রঙের অমরান্থ বা বাস্তুক ফুলের রঙের প্রতিনিধিত্ব করে।
ইংরেজিতে রঙের নাম হিসেবে অমরান্থ পিঙ্ক শব্দটির রেকর্ডকৃত প্রথম ব্যবহার হয় ১৯০৫ খ্রিস্টাব্দে।
উজ্জ্বল লাল (উজ্জ্বল বাস্তুক পিঙ্ক)
ডানপাশে বা উপরে প্রদর্শিত রঙটি হলো ১৯৯০ সালে তৈরি হওয়া উজ্জ্বল লাল ক্রেয়লা ক্রেয়ন রঙ।
উজ্জ্বল লাল রঙটিকে উজ্জ্বল বাস্তুক পিঙ্ক বা উজ্জ্বল অমরান্থ পিঙ্ক বলেও ডাকা হয়।
এটিকে একটি ফ্লুরোসেন্ট রঙ হিসেবে ধরা হয় তবে কম্পিউটার স্ক্রিনে প্রদর্শনের কোনো কারিগরি ব্যবস্থা নেই।
বাস্তুক পার্পল
ডানপাশে বা উপরে প্রদর্শিত রঙটি হলো বাস্তুক পার্পল বা অমরান্থ পার্পল। এটি মূলত পার্পল রঙের অমরান্থ বা বাস্তুক ফুলের রঙের প্রতিনিধিত্ব করে।
ইংরেজিতে রঙের নাম হিসেবে 'আমরান্থ পার্পল শব্দটির রেকর্ডকৃত প্রথম ব্যবহার হয় ১৯১২ খ্রিস্টাব্দে।
গূঢ় বাস্তুক পার্পল
ডানপাশে বা উপরে প্রদর্শিত রঙটি হলো গূঢ় বাস্তুক পার্পল।
কুন্দপুকুর ইউনিয়ন
কুন্দপুকুর ইউনিয়ন বাংলাদেশের নীলফামারী জেলার সদর উপজেলার অন্তর্গত একটি ইউনিয়ন।
অবস্থান
নীলফামারী শহরে কাছে ও শহর থেকে দক্ষিণ দিকে অবস্থিত।
শিক্ষা
গুরুত্বপূর্ণ শিক্ষাপ্রতিষ্ঠান সমুহঃ-
প্রাচীন বাকু নগরী
প্রাচীন শহর বা অভ্যন্তরের শহর (İçərişəhər) হচ্ছে আজারবাইজানের রাজধানী বাকুর ঐতিহাসিক প্রাণ। প্রাচীন নগরী হচ্ছে বাকুর সব থেকে পুরাতন অংশ। যা একটি সুরক্ষিত দেয়াল দ্বারা ঘেরা। ২০০৭ সালে প্রাচীন নগরীর জনসংখ্যা ছিলো ৩০০০জন। ২০০০ সালের ডিসেম্বরে প্রাচীন বাকু নগরীকে শিরভানশাহ রাজপ্রাসাদ এবং বাকুর মেইডেন টাওয়ারের সংগে ইউনেস্কো বিশ্ব ঐতিহ্যবাহী স্থান হিসেবে ঘোষণা করে।
ইতিহাস
ডান|থাম্ব|ইছেরি শেহের এ অবস্থিত প্যাগান মন্দির ডান|থাম্ব|ইছেরি শেহেরের একটি ফটক এটা ব্যাপকভাবে গৃহীত যে মেডেন টাওয়ার সহ পুরাতন শহর কমপক্ষে ১২ শতকে নির্মিত। তবে অনেক গবেষক নির্মাণকাল ৭ম শতাব্দী বলে উল্লেখ করেছেন। প্রশ্নের যথাযথ উত্তর আজো পাওয়া যায়নি।
ধনেশচন্দ্র ভট্টাচার্য
জন্ম
ধনেশচন্দ্র ভট্টাচার্য পুরান ঢাকার দক্ষিণ মৈশুণ্ডী নিবাসী ছিলেন। তার পিতার নাম চন্দ্রকুমার ভট্টাচার্য।
নব কুমার দোলে
নাবা কুমার দোলি আসামের ভারতীয় জনতা পার্টির রাজনীতিবিদ। তিনি ২০১১ ও ২০১৬ সালে আসাম বিধানসভা নির্বাচনে ঢাকুখানা নির্বাচনী এলাকা থেকে নির্বাচিত হয়েছিলেন। তিনি ২০১৬ সালে সর্বানন্দ সোনওয়াল- ভিত্তিক সরকারের মন্ত্রী হয়েছিলেন। পূর্বে তিনি অসম গণ পরিষদে ছিলেন।
১২১৭
১২১৭ গ্রেগরীয় বর্ষপঞ্জির একটি সাধারণ বছর।
২০২৩ ফর্মুলা ওয়ান ওয়ার্ল্ড চ্যাম্পিয়নশিপ
২০২৩ এফইয়াই ফর্মুলা ওয়ান ওয়ার্ল্ড চ্যাম্পিয়নশিপ হল ফর্মুলা ওয়ান কারগুলির জন্য একটি পরিকল্পিত মোটর রেসিং চ্যাম্পিয়নশিপ যা ফর্মুলা ওয়ান ওয়ার্ল্ড চ্যাম্পিয়নশিপের 74তম দৌড় হবে৷ এটি ফেডারেশন ইন্টারন্যাশনাল ডি ল'অটোমোবাইল (এফআইএ) দ্বারা স্বীকৃত, যা আন্তর্জাতিক মোটরস্পোর্টের নিয়ন্ত্রক সংস্থা, ওপেন-হুইল রেসিং গাড়ির প্রতিযোগিতার সর্বোচ্চ শ্রেণী হিসাবে। চ্যাম্পিয়নশিপটি রেকর্ড চব্বিশটি  প্রতিদ্বন্দ্বিতা করার কারণে, যা সারা বিশ্বে অনুষ্ঠিত হবে এবং এটি মার্চ মাসে শুরু হবে এবং নভেম্বরে শেষ হওয়ার কথা রয়েছে।
আন্তর্জাতিক সাহসী নারী পুরস্কার
আন্তর্জাতিক সাহসী নারী পুরস্কার বা ইন্টারন্যাশনাল উইমেন অফ কারেজ অ্যাওয়ার্ড (যা মার্কিন যুক্তরাষ্ট্রের সেক্রেটারি অব স্টেটস্ ইন্টারন্যাশনাল উইমেন অব কাররেজ অ্যাওয়ার্ড হিসাবেও উল্লেখ করা হয়) মার্কিন যুক্তরাষ্ট্রের মার্কিন পররাষ্ট্র দফতর দ্বারা প্রতিবছর প্রদত্ত একটি পুরস্কার। এটি সেই সব নারীদের প্রদান করা হয়ে থাকে যারা বিশ্বব্যাপী নেতৃত্ব, সাহসিকতা, দক্ষতা এবং অন্যদের জন্য আত্মত্যাগের ইচ্ছা দেখিয়েছেন, বিশেষ করে নারী অধিকার উন্নীত করার জন্যে।
২০২৩ ফর্মুলা ওয়ান ওয়ার্ল্ড চ্যাম্পিয়নশিপ
ড্রাইভার এবং দলগুলি যথাক্রমে ওয়ার্ল্ড ড্রাইভারস চ্যাম্পিয়ন এবং ওয়ার্ল্ড কনস্ট্রাক্টরস চ্যাম্পিয়ন শিরোনামের জন্য প্রতিদ্বন্দ্বিতা করবে।ম্যাক্স ভার্স্ট্যাপেন, রেড বুল রেসিং -এর জন্য ড্রাইভিং, রাজত্বকারী ড্রাইভার' চ্যাম্পিয়ন হওয়ার কারণে, আর তার দল রাজকীয় কনস্ট্রাক্টর' চ্যাম্পিয়ন হওয়ার কারণে।
আন্তর্জাতিক সাহসী নারী পুরস্কার
ইতিহাস
২০০৭ সালে যুক্তরাষ্ট্রের সেক্রেটারি অব স্টেট কন্ডোলিৎসা রাইস দ্বারা আন্তর্জাতিক নারী দিবসে এটি প্রতিষ্ঠিত হয়। প্রতিটি মার্কিন দূতাবাস একজন মহিলাকে প্রার্থী হিসেবে সুপারিশ করার অধিকার রাখে।
২০২৩ ফর্মুলা ওয়ান ওয়ার্ল্ড চ্যাম্পিয়নশিপ
প্রবেশ
2023 বিশ্ব চ্যাম্পিয়নশিপে প্রতিদ্বন্দ্বিতা করার জন্য নিম্নলিখিত নির্মাণকারী এবং ড্রাইভার চুক্তির অধীনে রয়েছে। সমস্ত দল Pirelli দ্বারা সরবরাহকৃত টায়ারের সাথে প্রতিদ্বন্দ্বিতা করবে। প্রতিটি দলকে কমপক্ষে দুইজন ড্রাইভার প্রবেশ করতে হবে, দুটি বাধ্যতামূলক গাড়ির প্রতিটির জন্য একজন।
ড্রাইভার পরিবর্তন
সেবাস্তিয়ান ভেটেল 2022 চ্যাম্পিয়নশিপের শেষে অবসর নেন, 16 মৌসুমের পর তার ফর্মুলা ওয়ান ক্যারিয়ারের সমাপ্তি ঘটে। অ্যাস্টন মার্টিনে তার জায়গা নেন ফার্নান্দো আলোনসো, যিনি দুই মৌসুম পর আলপাইন ছেড়ে চলে যান। তার প্রতিস্থাপন প্রাথমিকভাবে 2021 ফর্মুলা 2 চ্যাম্পিয়ন এবং রিজার্ভ ড্রাইভার অস্কার পিয়াস্ট্রি হিসাবে ঘোষণা করা হয়েছিল। ঘোষণার কিছুক্ষণ পরে, পিয়াস্ত্রি বলেছিলেন যে তিনি 2023-এর জন্য একটি চুক্তি স্বাক্ষর করেননি এবং তিনি আলপাইনের জন্য গাড়ি চালাবেন না। FIA কন্ট্রাক্ট রিকগনিশন বোর্ড রায় দিয়েছে যে আলপাইনের জন্য রেস করার জন্য তার কোন চুক্তিগত বাধ্যবাধকতা নেই। Pierre Gasly, যার AlphaTauri-এর জন্য গাড়ি চালানোর চুক্তি ছিল, তিনি Alpine- এ চলে যাবেন, আলোনসোর স্থলাভিষিক্ত হবেন৷ গ্যাসলি 2020-21 ফর্মুলা E এবং 2019 ফর্মুলা 2 চ্যাম্পিয়ন Nyck de Vries দ্বারা প্রতিস্থাপিত হবে।
ড্যানিয়েল রিকিয়ার্ডো দুই মৌসুম পর ম্যাকলারেন ছেড়ে চলে যান। যদিও তার 2023 সালে দলের হয়ে গাড়ি চালানোর চুক্তি ছিল, তবে 2022 সালের চ্যাম্পিয়নশিপের সময় পারস্পরিক চুক্তির মাধ্যমে এটি বাতিল করা হয়েছিল। রিকিয়ার্ডোর আসনটি পিয়াস্ত্রির দ্বারা পূরণ করা হবে, যিনি তার ফর্মুলা ওয়ানে অভিষেক করবেন। নিকোলাস লাতিফি দলের সাথে তিন মৌসুম কাটানোর পর উইলিয়ামস ছেড়েছেন। তার আসনটি লোগান সার্জেন্ট দ্বারা পূরণ করা হবে, যিনি ফর্মুলা 2 থেকে স্নাতক হয়ে তার ফর্মুলা ওয়ানে আত্মপ্রকাশ করবেন, সেইসাথে সালে আলেকজান্ডার রসির প্রাক্তন দল মারুসিয়ার সাথে প্রতিদ্বন্দ্বিতা করা প্রথম আমেরিকান ফর্মুলা ওয়ান ড্রাইভার হয়ে উঠবেন। মিক শুমাখার দুই মৌসুম পর হাস ছেড়েছেন। তার আসনটি নিকো হাল্কেনবার্গের দ্বারা নেওয়া হবে, যিনি  সালে প্রাক্তন দল রেনল্টের সাথে ফর্মুলা ওয়ানে ফুল-টাইম রেস ড্রাইভার হিসাবে শেষ প্রতিদ্বন্দ্বিতা করেছিলেন।
লালুলাল ডট কম
লালুলাল ডট কম (لالولال ڑاٹ کام) ২০১৬ সালের পাকিস্তানি প্রণয়ধর্মী-নাট্য চলচ্চিত্র। বি গুল রচিত চলচ্চিত্রটি পরিচালানা করেছেন খালিদ আহমেদ। সহ-প্রযোজনা করেছেন শৈলজা কেজরিওয়াল এবং বিকাশ শর্মা। এটি ২০১৬ সালে ভারত-পাকিস্তান ঐক্যের লক্ষ্যে আয়োজিত জিল ফর ইউনিটি উৎসবে আনুষ্ঠানিক প্রদর্শিত হয়েছিল।
কাহিনিসংক্ষেপ
লালু লাল স্থানীয় ‘করুণার’ বা থারপারকার একটি ক্ষুদ্র গ্রামের স্ব-স্টাইল্ড সমাজসেবক। গ্রামের লোকেরা তাকে ভালবাসে এবং শ্রদ্ধা করে কারণ তিনি তাদের প্রতিদিনের সমস্যাগুলি সমাধান করতে এবং তাদের কাজটি সম্পাদন করতে সর্বদা সহায়তা করে থাকেন। তিনি মাইয়ের আদালতে উপস্থিত হওয়ার জন্য মানি অর্ডার আনয়ন, স্থানীয় কলহ সমাধান এবং ছোট ছোট অসুস্থতার জন্য ওষুধ সরবরাহ করা থেকে শুরু করে সরকার সম্পর্কিত প্রশাসনিক কাজ করেন। তিনি গ্রামের একমাত্র ব্যক্তি যিনি ইংরেজি বলতে পারেন, যদিও তার শব্দভাণ্ডার সীমিত।
তার জীবনে তিনি তিনজন মানুষকে ধরে রাখেন, তার ফিস্টি বাগদত্তা চন্দন, সবচেয়ে ভাল বন্ধু ও বিশ্বাসী আরবব রহিম এবং একজন অন্ধ বুড়ো মহিলাকে তিনি মাই বলে ডাকেন। তবে যখন গ্রামের সমস্ত কিছুই ঘড়ির কাঁটার মতো চলছে, তখন সু নামে এক যুবতী মহিলা স্থানীয় ইউনিয়ন কাউন্সিলের অফিসে তার নিখোঁজ স্বামীকে খুঁজে পেতে সহায়তা করার জন্য একটি অনুরোধ উপস্থিত করলেন। এই মামলাটিও, সমস্ত কৌতুকপূর্ণ বিষয়গুলির মতো, সমাধানের জন্য লালুর হাতে হস্তান্তর করা হয়।
লালু সু কে সাহায্য করার প্রস্তাব দেয় এবং তাকে মাইয়ের বাড়িতে নিয়ে যায়। সুই হতাশাগ্রস্ত অবস্থায় কাঁদতে কাঁদতে রাত কাটায়। তিনি লালুকে নিজের সাথে রাখতে জোর দিয়েছিলেন, যদিও লালু মরুভূমির পথে ভ্রমণে যেতে রাজি না হওয়ায় এটি একটি মুশকিল (কারণ তাদের ঘন ঘন পরিবহনের পদ্ধতিটি প্রায়শই পরিবর্তন করতে হয়) এবং কঠিন কাজ। চন্দন প্রথমে ঈর্ষান্বিত হবার পাশাপাশি সুয়ের প্রতি কৌতূহল বোধ করে। তিনি তার প্রতিদিনের কাজগুলি যেমন কূপ থেকে জল আনতে সাহায্য করেন। প্রাথমিকভাবে, চন্দনের একটি খুব নির্বুদ্ধ ধারণা রয়েছে যে, যেহেতু সু প্রতিদিনের কাজগুলি করতে পারে না (যেমন জল আনতে, পরিষ্কার করা, রান্না করা) তাই তার স্বামী তাকে ছেড়ে চলে যেতে পারে। পরে তিনি বুঝতে পারেন যে সু তার স্বামীকে যতটা ভালোবাসে লালুকে সে ভালবাসে এবং তার জন্য উদ্বিগ্ন হয়।
লালু এরপর সুয়ের স্বামীর গ্রামে খোঁজ করতে সময় ব্যয় করে এবং প্রতিদিন খালি হাতে ফিরে আসে। একদিন তিনি সুয়ের অনুরোধে তাকে তার সাথে নিতে সম্মত হন। চন্দন স্যুকে স্থানীয় পোশাক পরতে নির্দেশ দেয় যাতে সে কোনও অযৌক্তিক মনোযোগ আকর্ষণ সৃষ্টি না করে। পরে কোনও এক সময় লালু সুয়ের স্বামীর পরিবার খুঁজে পেতে সক্ষম হয়। স্যু বুঝতে পারে যে তার স্বামী ইতিমধ্যে বিবাহিত এবং আবাসিক ভিসা এবং চাকরি পেতে তাকে ব্যবহার করেছে। তারা বাড়িতে ফিরে ঝামেলা করে। খুব গভীর রাত হওয়ায় তাদের একটি মরুভূমির বাড়িতে থামতে হয়। স্যু লালুর বাহুতে স্বস্তি পাওয়া যায় এবং তার সঙ্গে শারিরীক সম্পর্কে জড়িত হয়। পরের দিন সকালে লালু সম্পূর্ণরূপে ভেঙে পড়ে কারণ সে মনে করে যে সে ব্যভিচার করেছেন বলে চন্দনকে আর বিয়ে করতে পারবে না। স্যু তাকে এই বলে সান্ত্বনা দেওয়ার চেষ্টা করে যে সে কোনও ভুল করেন নি এবং এটি মুহুর্তের উত্তাপ মাত্র। পরে স্যু লালুকে বিয়ে করার প্রস্তাব দেয়। কিছু ভাবনার পরে লালু রাজি হয়। তিনি সকলকে বলেছিলেন যে স্যু তাকে তার দেশে নিয়ে যাওয়ার, তাকে একটি বড় কাজ দেওয়ার প্রস্তাব দিয়েছে। তারপরে তিনি প্রচুর অর্থ নিয়ে আসতেন এবং এটি হাসপাতাল, জলের পাইপলাইন ইত্যাদি তৈরিতে ব্যবহার করতেন। মাই তৎক্ষণাত বুঝতে পারলেন যে লালু মিথ্যা বলছে এবং তার ছেলের কাছ থেকে পাঠানো মানি অর্ডার নিয়ে তিনি সবসময় মিথ্যা কথা বলছিলেন। তিনি চন্দনকে বলেছিলেন যে পুত্র ফিরে না আসায় লালু বিদেশের দেশ থেকে ফিরে আসবে না। চন্দন বুঝতে পেরেছিল যে লালু স্যুকে বিয়ে করে বিদেশে স্থির হতে চায়। পরের দিন লালুর বন্ধু আরবাব সাপের কামড়ে মারা যায়। হতাশ লালু বুঝতে পারে যে এই গ্রামে তার যে পরিমাণ অর্থ দিতে হবে তার চেয়ে তার বেশি প্রয়োজন। তিনি স্যুর অনুরোধ অস্বীকার করেন এবং ফিরে থাকার সিদ্ধান্ত নেন।
স্যু লালুকে তার একটি ল্যাপটপ এবং 'লালুলাল ডটকম' নামে ওয়েবসাইট উপহার দেয়, যার মাধ্যমে সে বিশ্বের সাথে যোগাযোগ করতে পারবে এবং এনজিওর সাহায্যে বিশ্বজুড়ে সহায়তা পেতে পারে।
কয়েক বছর পর লালুকে একটি সরকারি আধিকারিকের কাছে ইন্টারনেট সংযোগের জন্য তার অনুরোধের অবস্থান জিজ্ঞাসা করতে দেখা যায়। এই কর্মকর্তা তাকে নিয়ে মজা করে বলেন যে তার গ্রামের বিদ্যুতের জন্য তার কাছে কয়েক দশক ধরে কয়েক হাজার আবেদন মুলতুবি রয়েছে এবং যদি তিনি আরও ২ দশক অপেক্ষা করেন তবে তিনি ইন্টারনেট সংযোগ পেতে পারেন।
১২১৮
১২১৮ গ্রেগরীয় বর্ষপঞ্জির একটি সাধারণ বছর।
মণিপুরের পাঙ্গাল গণহত্যা
১৯৯৩ এর পাঙ্গাল গণহত্যা হল ভারতের মণিপুর রাজ্যের আদিবাসী পাঙ্গাল মুসলিম সম্প্রদায়ের উপর সংখ্যাগুরু মণিপুরীদের দ্বারা কৃত এক নরসংহার৷ এটা ৩ মে ১৯৯৩ সালে সংঘটিত হয়েছিল৷
কালপঞ্জী অনুসারে ইতিহাস
কালপঞ্জী অনুসারে ইতিহাস হচ্ছে সময়ের নিরিখে প্রাচীন বিশ্ব থেকে বর্তমান দিন পর্যন্ত বিশ্বের ইতিহাসের উল্লেখযোগ্য যুগের সংক্ষিপ্ত বিবরণ।
তথ্যসূত্র
াাাকননকণস
মণিপুরের পাঙ্গাল গণহত্যা
মূল ঘটনা
কীভাবে সহিংসতা শুরু হয়েছিল তা নিয়ে পরস্পর বিরোধী বিবরণ রয়েছে৷ একটি বর্ণনা বলছে যে হিন্দু বিচ্ছিন্নতাবাদীরা একজন মুসলিম অস্ত্র চোরাকারবারীর কাছ থেকে অস্ত্র কেনার চেষ্টা করে প্রত্যাখ্যাত হয়ে ঘটনার সূত্রপাত ঘটায়। অন্য একটি বিবরণ বলছে যে হিন্দু বিদ্রোহীরা একটি মুসলিম গ্রাম থেকে চাঁদা আদায়ের চেষ্টা করছিল যারা প্রতিরোধ করেছিল তাদের উপর আক্রমণ হয়েছিল। সহিংসতা 1993 সালের 3 মে হতে শুরু হয়ে এবং 5 মে পর্যন্ত অব্যাহত থাকে। মুসলিম যাত্রীদের বাসে আগুন ধরিয়ে দেওয়া হয় এবং পাঙ্গাল ও মৈতৈয়ের মধ্যে সংঘর্ষ হয়৷ লোকজন রাস্তাঘাটে মরে পরেছিল, বাড়িঘর, দোকানপাট আগুনে পুড়েছিল এক হিসেব মতে, ৯০ হতে ১৩০ জন লোক হত্যাকাণ্ডের শিকার হয়েছিল রাজ্য সরকার দাঙ্গার পর রাজ্যে শান্তি ফিরিয়ে আনতে মণিপুরের উপজাতিদের সাথে কাজ করেছে।
স্পোর্টিং ক্লাব ফারেন্সে
স্পোর্টিং ক্লাব ফারেন্সে (S.C. Farense; এছাড়াও এসসি ফারেন্সে অথবা শুধুমাত্র ফারেন্সে নামে পরিচিত) হচ্ছে ফারো ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯১০ সালের ১লা এপ্রিল তারিখে প্রতিষ্ঠিত হয়েছে। ফারেন্সে তাদের সকল হোম ম্যাচ ফারোর এস্তাদিও দে সাও লুইসে খেলে থাকে; যার ধারণক্ষমতা হচ্ছে ১২,০০০। বর্তমানে এই ক্লাবের ম্যানেজারের দায়িত্ব পালন করছেন সের্গিও ভিয়েইরা এবং সভাপতির দায়িত্ব পালন করছেন জোয়াও রদ্রিগেস। ব্রাজিলীয় রক্ষণভাগের খেলোয়াড় কাসিও শাইদ এই ক্লাবের অধিনায়কের দায়িত্ব পালন করছেন।
শালিনি মিশ্র
শালিনী মিশ্র বিহারের একজন ভারতীয় রাজনীতিবিদ এবং বিহার বিধানসভার সদস্য। মিশ্র ২০২০ সালের বিহার বিধানসভা নির্বাচনে জনতা দলের টিকিটে কেসরিয়া নির্বাচনী এলাকা থেকে জিতেছিলেন।
অমৃতা রাও
অমৃতা রাও (জন্ম: ১৭ই জুন ১৯৮১) হলেন একজন ভারতীয় মডেল এবং অভিনেত্রী।
ব্যক্তিগত
তিনি মনোবিজ্ঞানে স্নাতক হন। তিনি সাধারণত মুম্বাইয়ে থাকেন। তাঁর ইংরেজি, হিন্দি, মারাঠি এবং কোঙ্কনি ভাষার জ্ঞান রয়েছে।
তিনি ২০১৬ সালে আরজে আনমলকে বিয়ে করেন।
ক্যারিয়ার
মডেলিং দিয়েই ক্যারিয়ার শুরু করেছিলেন অমৃতা। তাঁর মডেলিংয়ের অভিষেক এমন এক সময় হয়েছিল যখন ফেস ক্রিম প্রচারের জন্য ৬০ জন মডেল বেছে নেওয়া হয়েছিল। তিনি তখন ছাত্রী ছিলেন। এর পরে ১৪ মাসেরও কম সময়ে তিনি ৩৫ টির বেশি ছবিতে অভিনয় করেছিলেন। এমনকী খুব ব্যস্ত জীবনের পরেও তিনি ছিলেন ক্লাসের প্রথম শ্রেণির শিক্ষার্থী। ক্যাডবেরি পার্ক এবং ব্রু কাফির অ্যাডে দুর্দান্ত অভিনয় করার পরে তিনি বলিউডের ছবিতে কাজ করার অফার পেতে শুরু করেন। তাঁর প্রথম ছবিটি ছিল রা কে কানওয়ার পরিচালিত আব কে বারাস (২০০২)। তবে ২০০৩ সালে মুক্তিপ্রাপ্ত কেএন ঘোষের চলচ্চিত্র ইশক ভিশক থেকে তিনি খ্যাতি অর্জন করেছিলেন। এর পরে ২০০৮ সালে, মে মজাক কররেহি ঠি ও ২০০৫ সালে বাহ! লাইফ হো আইসির মতো সফল চলচ্চিত্রে অভিনয় করেছিলেন। তাঁর কয়েকটি চলচ্চিত্র বক্স অফিসে ব্যর্থ হয়েছে, যেমন দিওয়ার, শিকার (২০০৫), পাইরে মোহন (২০০৮)। তাঁর সর্বাধিক সফল চলচ্চিত্র বিবাহ (হিন্দি চলচ্চিত্র) (২০০৭) । ছবিটি একটি অত্যন্ত সফল চলচ্চিত্র এবং বিশ্বের অন্যান্য দেশের দর্শকদের পাশাপাশি এটি ভারতীয় দর্শকদের ও পছন্দ হয়েছিল।
চলচ্চিত্রের তালিকা
thumb|220px|right|২০১২ সালে লাকমে ফ্যাশন উইকতে অর্চনা কোচরের র‌্যাম্পে হাটছেন অমৃতা
পদাশ্রিত নির্দেশক
পদাশ্রিত নির্দেশক, সংক্ষেপে নির্দেশক, বলতে বাক্যে ব্যবহৃত সেসব শব্দাংশকে বোঝায় যেগুলো বিশেষ্য বা বিশেষণ পদের পরে বা "আশ্রয়ে" সংযুক্ত হয়ে উক্ত পদের নির্দিষ্টতা বা অনির্দিষ্টতা বোঝায়। এগুলো মূলত অব্যয় পদ, তাই এদের পদাশ্রিত অব্যয়ও বলে। বাংলা ও অসমীয়া ভাষায় নির্দেশকগুলো প্রত্যয় হিসেবে পদের পরে বসে, তাই উক্ত ভাষাগুলোর ক্ষেত্রে পদাশ্রিত নির্দেশককে নির্দেশক প্রত্যয়ও বলা যায়। পদাশ্রিত নির্দেশক ব্যাকরণিক বর্গ গঠনে ভূমিকা রাখে।
বাংলা ভাষায় সাধারণত ব্যবহৃত নির্দেশকগুলো হলো – -টা, -টি, -টে -টু, -টুক, -টুকু, -টুকুন, -গুলা, -গুলি, -গুলো, -খান, -খানা, -খানি, -গাছ, -গাছা, -গাছি, -জন, -এক। বাংলা ব্যাকরণে নির্দেশকসমূহ লগ্নক শ্রেণিভুক্ত। "পদাশ্রিত নির্দেশক হচ্ছে খাঁটি বাংলা ভাষার নিজস্ব সম্পদ।"
অনির্দিষ্টতাবাচক
অনির্দেশক প্রত্যয় এমনই একটি নির্দেশক প্রত্যয় যেটি অনির্দিষ্টতাবাচক বিশেষ্য, সর্বনাম বা বিশেষণ পদ বা বর্গের পরে বসে। এই প্রত্যয় দিয়ে সাধারণত সংখ্যা বা পরিমাণের অনির্দিষ্টতা বোঝায়। বাংলা ভাষায় ব্যবহৃত একমাত্র অনির্দেশক প্রত্যয় হলো -এক। নিচের উদাহরণে ব্যবহৃত দশেক (দশ্‌ + -এক্‌) বলতে কমবেশি দশ বোঝায় বলে এখানে -এক একটি অনির্দেশক প্রত্যয়।
-এক প্রত্যয়টিকে -টা বা -খান নির্দেশকের পরে যুক্ত হয়ে -টাক (-টা + -এক্‌) ও -খানেক (-খান্‌ + -এক্‌) – দুটি সাধিত নির্দেশক তৈরি করে। নিচের দুটি উদাহরণে উক্ত নির্দেশক দুটির প্রচলিত ব্যবহার দেখানো হলো।
শূন্য
শূন্য নির্দেশক হলো বাক্যে পদাশ্রিত নির্দেশকের অনুপস্থিতি। যেসব নির্দিষ্টতাবাচক নির্দেশক আছে সেখানে কোনো বাক্যে বা পদ/বর্গের সঙ্গে নির্দেশকের অঅনুপস্থিতি বিশেষভাবে নির্দেশ করে যে পদটি "অনির্দিষ্টতাবাচক"। যেসব ভাষায় অনির্দিষ্টতাবাচক নির্দেশক বিরল বা নগণ্য (যেমন: বাংলা), সেখানে শূন্য নির্দেশক বিশেষভাবে অনির্দিষ্টতাবাচক নির্দেশকের কাজ করে। নিচের উদাহরণে দর্শনার্থীরা ও কাদা পদ দুটির পরিমাণ অনির্দিষ্ট, কিন্তু এখানে কোনো নির্দেশক যুক্ত হয় নি।
ভাষাভেদে প্রচলন
অনেক ইন্দো-ইউরোপীয়, সেমিটীয় (শুধুমাত্র নির্দিষ্টতাবাচক) ও পলিনেশীয় ভাষাসমূহতে নির্দেশক দেখা যায়; যাইহোক, চীনা, জাপানি, কোরীয়, মঙ্গোলীয়, তুর্কীয় ভাষাসমূহ (তাতার, বাশকির, তুভাই ও চুভাশসহ), উরালীয় ভাষাসমূহ (ফিনীয় ও সামি ভাষাসমূহসহ), ইন্দোনেশীয়, হিন্দি-উর্দু, পাঞ্জাবি, তামিল, বাল্টীয় ভাষাসমূহ, অধিকাংশ স্লাভীয় ভাষা, বান্টু ভাষাসমূহ (সোয়াহিলিসহ) ও ইয়োরুবাসহ বিশ্বের অনেক প্রধান প্রধান ভাষায় নির্দেশকের ব্যবহার অনুপস্থিত। কিছু ভাষায় নির্দেশকের ব্যবহার রয়েছে, যেমন কিছু উত্তর ককেশীয় ভাষাসমূহতে নির্দেশকের ব্যবহার ঐচ্ছিক; তবে, বাংলা, অসমীয়, ইংরেজি ও জার্মানের মতো আরও কিছু ভাষার ক্ষেত্রে অর্থ ও সাবলীলতা রক্ষায় নির্দেশক ব্যবহার করা বাধ্যতামূলক, যদিও এরা ইন্দো-ইউরোপীয় ভাষাপরিবারের সদস্য।
ভাষাবিদরা বিশ্বাস করেন যে ইন্দো-ইউরোপীয় ভাষার পূর্বপুরুষ আদি ইন্দো-ইউরোপীয় ভাষাতে নির্দেশকের কোনো ব্যবহার ছিল না। এই পরিবারের বেশিরভাগ ভাষায় নির্দিষ্টতাবাচক বা অনির্দিষ্টতাবাচক নির্দেশক নেই: লাতিন বা সংস্কৃত ভাষায় কোনো নির্দেশকের ব্যবহার নেই, এমন কি কিছু আধুনিক ইন্দো-ইউরোপীয় ভাষাতেও, যেমন স্লাভীয় ভাষাসমূহ (বুলগেরীয়, মেসেডোনীয় ও কিছু উত্তর রুশ উপভাষা বাদে), বাল্টীয় ভাষাসমূহ এবং অনেক ইন্দো-আর্য ভাষাতেও নির্দেশক নেই। যদিও ধ্রুপদী গ্রিক ভাষায় নির্দিষ্টতাবাচক নির্দেশকের ব্যবহার ছিল, পূর্ববর্তী হোমরীয় গ্রিকে নির্দেশককে মূলত সর্বনাম বা প্রদর্শনমূলক পদ হিসাবে ব্যবহার করা হত, যেখানে প্রথম দিকে মাইসেনীয় গ্রিক নামে পরিচিত গ্রিক ভাষায় পরিচিত রূপে কোনো নির্দেশক ছিল না। বিভিন্ন ভাষা পরিবারে অঞ্চলভেদে নির্দেশকের ব্যবহার স্বাধীনভাবে বিকশিত হয়েছে।
১২১৯
১২১৯ গ্রেগরীয় বর্ষপঞ্জির একটি সাধারণ বছর।
প্রফুল্ল ঘোষ
প্রফুল্ল ঘোষ (জন্ম: ১৯০০ - মৃত্যু: ৫ এপ্রিল ১৯৮০) একজন বিখ্যাত বাঙালি সাঁতারু এবং সার্কাস কলাকুশলী ।
প্রফুল্ল ঘোষ বিখ্যাত জিমন্যাস্ট প্রিয় বসুর কাছে জিমন্যাস্টিক শিখেছিলেন এবং বোসেজ সার্কাসের সদস্য হয়ে নানারকমের খেলা দেখাতেন । ১৯২৩ খ্রিষ্টাব্দে তিনি বাংলার সাঁতার প্রতিযোগিতায় ফ্রি স্টাইলের পাঁচটি বিভাগেই প্রথম স্থান লাভ করেছিলেন । ১৯২৭ খ্রিষ্টাব্দে কলকাতা কলেজ স্কোয়ারে নিখিল ভারত সাঁতার প্রতিযোগিতায় ৫০ মিটারে প্রথম স্থান অধিকার করেছিলেন । এই বছরই বোম্বের (বর্তমান মুম্বাই) ভিক্টোরিয়া সুইমিং ক্লাবের কোচ নিযুক্ত হওয়ায় তিনি অপেশাদের প্রতিযোগিতায় অংশগ্রহণের সুযোগ হারান । ১৯৩০ খ্রিষ্টাব্দে বোম্বের চৌপাটিতে ভিক্টোরিয়া সার্কাসে যোগ দিয়ে নানারকম খেলা দেখাতেন । সেখানে তিনি ফায়ার-ড্রাইভিং নামক একটি আকর্ষনীয় খেলা দেখাতেন । ১৯৩২ খ্রিষ্টাব্দে তিনি রেঙ্গুনের রয়্যাল লেকে ৭৯ ঘণ্টা ২৪ মিনিট একটানা সাঁতার কেটেছিলেন । ১৯৩৪ খ্রিষ্টাব্দে কলকাতার হেদোয় (বর্তমান নাম আজাদ হিন্দ বাগ) একটি প্রতিযোগিতায় তৎকালীন ভারত চ্যাম্পিয়ন রাজারাম সাহুকে পরাজিত করেছিলেন ।
চন্দন ব্রহ্মা
চন্দন ব্রহ্মা আসামের বোড়োল্যান্ড পিপলস ফ্রন্টের রাজনীতিবিদ। তিনি ২০১৬ সালে সিডলি আসন থেকে আসাম বিধানসভা নির্বাচনে নির্বাচিত হয়েছিলেন।
রবার্ট হুক
রবার্ট হুক (Robert Hooke) (২৮ জুলাই ১৬৩৫ - ০৩ মার্চ ১৭০৩) ছিলেন একজন ইংরেজ দার্শনিক, স্থপতি এবং বহুশাস্ত্রবিদ, যিনি সর্বপ্রথম অণুবীক্ষণ যন্ত্রের মাধ্যমে কোষ দেখতে পান। তিনি রয়্যাল সোসাইটির একজন ফেলো ছিলেন। এছাড়াও তিনি গ্রেশাম কলেজে জ্যামিতির অধ্যাপক ছিলেন।
১৬৭৩ সালে তিনি সর্বপ্রথম গ্রেগরিয়ান টেলিস্কোপ তৈরি করেন এবং তিনি মঙ্গল ও বৃহস্পতি গ্রহের গতি পর্যবেক্ষণ করেন। ১৬৬৫ সালে প্রকাশিত তার বই Micrographia তে অণুবীক্ষণ যন্ত্রের মাধ্যমে করা পর্যবেক্ষণ তুলে ধরেন। একইভাবে জীবাশ্ম পর্যবেক্ষণ করে বিবর্তন সম্পর্কে সম্মতি প্রদান করেন। আলোকবিদ্যায় তিনি আলোর তরঙ্গ তত্ত্ব আবিষ্কার করেন। সাম্প্রতিক সময়ে তাকে ইংল্যান্ডের লিওনার্দো নামেও অভিহিত করা হয়।
প্রাথমিক জীবন
রবার্ট হুক ১৬৩৫ সালের ২৮ জুলাই জন্মগ্রহণ করেন।
রয়েল সোসাইটি
১৬৬৫ সালে রয়েল সোসাইটি অব লন্ডন এর যন্রপাতির রক্ষক নিযুক্ত হয়েই ভাবলেন আগামী সাপ্তাহিক সভায় উপস্থিত বিজ্ঞ বিজ্ঞানীদের সামনে একটা ভালো কিছু উপস্থাপন করতে হবে। তিনি ভাবলেন অণুবীক্ষণ যন্রের মাধ্যমে কিছু করা যায় কিনা।তিনি দেখলেন কাঠের ছিপি (cork) দেখতে নিরেট (solid) অথচ পানিতে ভাসে।এর কারণ কী? তিনি ছিপির একটি পাতলা সেকশন করে অণুবীক্ষণ যন্রে পর্যবেক্ষণ করলেন।তিনি সেখানে মৌমাছির চাকের ন্যায় অসংখ্য ছোট ছোট কুঠুরি বা প্রকোষ্ঠ (little boxes) দেখতে পেলেন।তখন তার মনে পড়ল আশ্রমে সন্ন্যাসীদের বা পাদ্রিদের থাকার জন্য ছোট ছোট Cell(প্রকোষ্ঠ) তিনি দেখেছেন।এ থেকেই ছিপির little Boxes গুলোকে নাম দেন Cell।
Cellula ল্যাটিন শব্দ এর অর্থ Little Boxes।
বলবিদ্যা
১৬৬০ সালে বিজ্ঞানী হুক পদার্থের স্থিতিস্থাপকতার সূত্র আবিষ্কার করেন যা হুকের সূত্র নামে পরিচিত।তার সূত্রের বিবৃতি হলো, " স্থিতিস্থাপক সীমার মধ্যে বস্তুর পীড়ন এর বিকৃতির সমানুপাতিক।"
১২২০
১২২০ গ্রেগরীয় বর্ষপঞ্জির একটি অধিবর্ষ।
অর্থনীতিতে নোবেল স্মারক পুরস্কার বিজয়ীদের তালিকা
অর্থনীতিতে নোবেল স্মারক পুরস্কার প্রবর্তিত হয় ১৯৬৮ খ্রিষ্টাব্দে। সুইডেনের কেন্দ্রীয় ব্যাংক এই পুরস্কার প্রবর্তনের সিদ্ধান্ত গ্রহণ করে। এ কারণে এ পুরস্কারের মূল নাম The Sveriges Riksbank Prize in Economic Sciences in Memory of Alfred Nobel। সুইডেনের রয়্যাল একাডেমী অফ সায়েন্স পুরস্কার প্রদানের বিষয়টি পরিচালনা করে। ১৯৬৯ খ্রিষ্টাব্দে প্রথমবারের মতো অর্থনীতিতে নোবেল পুরস্কার প্রদান করা হয়। এবছর যৌথভাবে পুরস্কার লাভ করেন রাগণার ফ্রিশ এবং য়্যান টিনবারগেন। অধ্যাপক অমর্ত্য সেন প্রথম বাঙ্গালী যিনি এ পুরস্কার অর্জ্জন করেন, ১৯৯৮ খ্রিষ্টাব্দে। ১৯৬৯ খ্রিষ্টাব্দ থেকে শুরু করে ২০১১ খ্রিষ্টাব্দ অবধি ৪৯ দফায় ৭৯ অর্থনীতিবিদকে এই পুরস্কারে ভূষিত করা হয়েছে।
রেনু সুখেজা
রেনু সুখেজা (হিন্দি:रेनू सुखेजा, সিন্ধি:ڙعنو صوڪحعجا; জন্ম ২৫ ডিসেম্বর ১৯৫৯) একজন ভারতীয় ব্যবসায়ী, সমাজের বিশিষ্ট ব্যক্তি এবং প্রাক্তন মডেল। তিনি ফ্যাশন অ্যান্ড মিডিয়া কনসাল্টিং, অ্যান্থেম কনসাল্টিং প্রাইভেট লিমিটেডের চিফ অপারেটিং অফিসার। ফ্যাশন শিল্পে দুই দশকেরও বেশি সময় বিস্তৃত ক্যারিয়ারের সাথে, তিনি দক্ষিণ ভারতের ফ্যাশন, মিডিয়া এবং শোবিজে বিশ্বের অন্যতম শীর্ষস্থানীয় নাম বলে মনে করা হয়।
মহিলা কোপা আমেরিকা
মহিলা কোপা আমেরিকা বা কোপা আমেরিকা ফেমেনিনা (আগের নাম: ক্যাম্পেওনাতো সুদামেরিকানো দে ফুটবল ফেমেনিনো, সংক্ষেপে সুদামেরিকানো ফেমেনিনো) হল কনমেবল এর জাতীয় দলের মধ্যে অনুষ্ঠিত মহিলাদের ফুটবলের প্রধান প্রতিযোগিতা।
এটি ১৯৯১ সালে প্রথম অনুষ্ঠিত হয়েছিল। টুর্নামেন্টের প্রথম দুটি সংস্করণে শুধুমাত্র একটি দল (চ্যাম্পিয়ন) ফিফা মহিলা বিশ্বকাপে খেলার যোগ্যতা অর্জন করেছিল। তৃতীয় সংস্করণে চ্যাম্পিয়ন দল স্বয়ংক্রিয়ভাবে যোগ্যতা অর্জন করে, এবং টুর্নামেন্টের রানার আপ দল বিশ্বকাপে যোগ্যতা অর্জন করার জন্য প্লে-অফ ম্যাচে কনকাকাফের একটি দলের মুখোমুখি হয়। চতুর্থ সংস্করণে দুটি দল যথাক্রমে চ্যাম্পিয়ন এবং দ্বিতীয় স্থানে থাকা দল ২০০৩ বিশ্বকাপে সরাসরি খেলার সুযোগ পায়; ২০০৭ এবং ২০১১ সংস্করণের জন্য একই নিয়ম প্রযোজ্য ছিল।
২০২০ সালের ডিসেম্বরে কনমেবল ঘোষণা করে যে টুর্নামেন্টটি প্রতি চার বছরের পরিবর্তে প্রতি দুই বছর পর পর অনুষ্ঠিত হবে, যা ২০২২ সালে শুরু হবে।
এছাড়াও অনূর্ধ্ব-২০ এবং অনূর্ধ্ব-১৭ সংস্করণ রয়েছে।
শীর্ষ চার শ্রেণীবিভাগ
এখন পর্যন্ত শুধুমাত্র বলিভিয়া কোনো টুর্নামেন্টে শীর্ষ চারে উঠতে পারেনি।
পাগলা জামে মসজিদ
পাগলা জামে মসজিদ যা রায়পুর বড় মসজিদ নামেও পরিচিত; হলো বাংলাদেশের সুনামগঞ্জ জেলার দক্ষিণ সুনামগঞ্জ উপজেলার পশ্চিম পাগলা ইউনিয়নের রায়পুর গ্রামে অবস্থিত একটি মসজিদ। এটি মহাশিং নদীর তীরে অবস্থিত। এটি ইয়াসিন মির্জা নামক একটি স্থানীয় ব্যবসায়ী কর্তৃক নির্মিত হয়েছিল।
ইতিহাস
উপমহাদেশ ভবন ভ্রমণ করার সময় এর বিভিন্ন ভবন দেখার পর, বিশেষ করে কলকাতার, ইয়াসিন মির্জা নামক একটি স্থানীয় ব্যবসায়ী তার স্থানীয় গ্রাম রায়পুরে একটি মসজিদ নির্মাণ করার সিদ্ধান্ত নেন। এর জন্য ১৯২৪ সালে ভূমি খননের কাজ শুরু হয় এবং ১৯৩১ সালে নির্মাণকাজ শুরু হয়। এটি সম্পন্ন হতে ১০ বছর লেগেছিল। ইয়াসিন মির্জা ব্রিটিশ রাজের শহর কলকাতা ও দিল্লির থেকে স্থপতি ও নির্মাতা আনিয়েছিলেন। প্রধান স্থপতি ছিলেন মুমিন আস্তাগার, যিনি তাজমহলের স্থপতিদের একজনের বংশধর ছিলেন। এই সময়কালে মুমিন ঢাকাতে বসবাস করতেন।
বিবরণ
এটি একটি দুই তলা ভবন। ভবনের সামনে একটি বড় ঈদগাহ আছে। উত্তর দিকে একটি ফটক আছে। ভবনে তিনটি গম্বুজ আছে। মসজিদটির আয়তন হল দৈর্ঘ্যে ১৫০ মিটার ও প্রস্থে ১০০ মিটার। নামাজের জন্য নির্ধারিত স্থান দ্বিতীয় তলায়। সেখানকার মেঝে ও তার আশপাশের কারুকাজ রয়েছে। মেঝেতে শ্বেতপাথর ও তার চারপাশে কালোপাথর লাগানো।
আবদুর রব (বরিশালের রাজনীতিবিদ)
আবদুর রব বাংলাদেশ জাতীয়তাবাদী দলের রাজনীতিবিদ যিনি তৎকালীন বাকেরগঞ্জ-১৩ আসনের সংসদ সদস্য ছিলেন।
রাজনৈতিক জীবন
আবদুর রব ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন বাকেরগঞ্জ-১৩ আসন থেকে সংসদ সদস্য নির্বাচিত হন।
ইদোম
ইদোম  (ইদোমীয়: 𐤀𐤃𐤌 ’Edām; אֱדוֹם ʼÉḏōm; 𒌑𒁺𒈪 Udumi ও 𒌑𒁺𒈬 Udumu; প্রাচীন মিসরীয় jdwmj) ছিল আন্তঃযর্দনের একটি প্রাচীন রাজ্য যেটির উত্তর-পূর্বে মোয়াব, পশ্চিমে আরবা এবং দক্ষিণ ও পূর্বে আরবীয় মরুভূমি অবস্থিত। এর পূর্বের অধিকাংশ অঞ্চল এখন দক্ষিণ ইসরায়েল এবং জর্ডানের মধ্যে বিভক্ত। ইদোম লেভান্তের ব্রোঞ্জ যুগের শেষের দিকের এবং লৌহ যুগের সাথে সম্পর্কিত লিখিত উৎসগুলিতে উপস্থিত রয়েছে।
এহতেশাম
আবু নূর মোহাম্মদ এহতেশামুর রহমান (১২ অক্টোবর ১৯২৭ – ১৭ ফেব্রুয়ারি ২০০২), যিনি এহতেশাম হায়দার চৌধুরী নামে অধিক পরিচিত একজন পাকিস্তানি এবং বাংলাদেশি চলচ্চিত্র পরিচালক। চলচ্চিত্র পরিবেশক হিসেবে কর্মজীবন শুরুর পর বাংলাদেশ চলচ্চিত্র উন্নয়ন সংস্থা প্রতিষ্ঠিত হলে তিনি ১৯৫৯ সালে "এ দেশ তোমার আমার" চলচ্চিত্র নির্মাণ করেন। পরবর্তী কালে তিনি রাজধানীর বুকে (১৯৬০), চকোরী (১৯৬৭), চন্দা (১৯৬২), নতুন সুর (১৯৬২), সাগর (১৯৬৫) প্রভৃতি চলচ্চিত্র নির্মাণ করেন। তিনি ২০০২ সালে মৃত্যুবরণ করেন।
জন্ম ও প্রারম্ভিক জীবন
এহতেশাম ১৯২৭ সালের ১২ই অক্টোবর ঢাকার বংশালে জন্মগ্রহণ করেন। বাবা মোহাম্মদ ইউসুফ ছিলেন ইসলামিয়া কলেজের অধ্যাপক এবং মা মোছাম্মত কানিজ ফাতেমা ছিলেন একজন গৃহিণী। তার পিতামহ ছিলেন হাকিম হাবিবুর রহমান। তার ছোট ভাই চলচ্চিত্র পরিচালক ও প্রযোজক মুস্তাফিজ এবং শাবান তার ভাতিজি।
পেশাজীবন
thumb|এহতেশাম পরিচালিত [[শবনম ও রহমান অভিনীত চলচ্চিত্র ছন্দ (১৯৬২)।]] এহতেশাম ১৯৫০ সালে প্রথমে চলচ্চিত্র পরিবেশক হিসেবে কর্মজীবন শুরু করেন। তিনি অনেক জনপ্রিয় অভিনেতা-অভিনেত্রীকে আবিষ্কার করেন। ১৯৫৯ সালের ২৫শে তার প্রথম চলচ্চিত্র "এ দেশ তোমার আমার" মুক্তি পায়, যাতে তার দুই সহকারী পরিচালক ছিলেন জহির রায়হান এবং কামাল আহমেদ। এই ছবিতে প্রথম অভিনয় করেন সুভাষ দত্ত এবং শবনম। ১৯৬০ সালে তিনি নির্মাণ করেন রাজধানীর বুকে। চলচ্চিত্রের ‘তোমারে লেগেছে এত যে ভালো’ গানটি জনপ্রিয় হয়।
তিনি উর্দুতে ব্যবসাসফল চলচ্চিত্র নির্মাণ করেন এবং স্বাধীনতার পরে বাংলায় চলচ্চিত্র নির্মাণ করেন। তিনি সফল অভিনেতা নাদিম বেগকে আবিষ্কার করেন এবং পরে তার মেয়ের সঙ্গে বিয়ে দেন। উর্দুতে তিনি পূর্ব পাকিস্তানের শিল্পীদের নিয়ে চান্দা (১৯৬২) ও চকোরী (১৯৬৭) নির্মাণ করেন। চকোরী ছবিতে নাদীম-এর অভিষেক হয় এবং শাবানার তা প্রথম উর্দু ছবি ছিল। তৎকালীন পূর্ব ও পশ্চিম পাকিস্তান দুই জায়গাতেই জনপ্রিয়তা পায় চলচ্চিত্র দুটি। সে সময় পাকিস্তানের ডন পত্রিকায় একজন চিত্রসমালোচনায় লিখেছিলেন, "সিনেমা বানানো শিখতে হলে সিনেমার তীর্থস্থান ঢাকায় যাও"।
চলচ্চিত্র তালিকা
তার প্রযোজিত জনপ্রিয় চলচ্চিত্র রাজধানীর বুকে (১৯৬০), চকোরী (১৯৬৭), চন্দা (১৯৬২), নতুন সুর (১৯৬২), সাগর (১৯৬৫), বাংলাদেশের ২য় রঙ্গিন চলচ্চিত্র, চাঁদ আর চাঁদনি (১৯৬৮), দাগ, পীচ ঢালা পথ (১৯৭০), শক্তি ইত্যাদি।
মজিবুর রহমান (আসামের রাজনীতিবিদ)
মজিবুর রহমান আসামের নিখিল ভারতীয় সংযুক্ত গণতান্ত্রিক মোর্চার রাজনীতিবিদ। তিনি ২০১০ সালে রূপোহিহাট (বিধানসভা কেন্দ্র) থেকে আসাম বিধানসভা নির্বাচনে নির্বাচিত হয়েছিলেন। তিনি ১৫ নভেম্বর ২০১৭ সালে এজিপিতে যোগদান করেছিলেন। এখন তিনি নাগাঁও জেলায় আসম গণ পরিষদের জেলা নির্বাহী সদস্য।
দুঃস্বপ্ন
দুঃস্বপ্ন বা খারাপ স্বপ্ন হলো অপ্রীতিকর স্বপ্ন যা মনে ভীতি, উদ্বেগ বা চরম দুঃখের মত প্রবল সংবেদনশীল প্রতিক্রিয়া সৃষ্টি করতে পারে। যদিও, মনোবিজ্ঞানের নামকরণ অনুযায়ী দুঃস্বপ্ন ও খারাপ স্বপ্নের মধ্যে পার্থক্য রয়েছে, খারাপ স্বপ্ন দেখার সময় লোকেরা ঘুমন্ত থাকলেও দুস্বপ্ন তাদের জাগিয়ে দিতে পারে। স্বপ্নে অস্বস্তি, মানসিক বা শারীরিক ভীতি বা আতঙ্ক সৃষ্টিকারী পরিস্থিতি থাকতে পারে। দুঃস্বপ্নের পরে, একজন ব্যক্তি প্রায়শই সঙ্কটপন্ন অবস্থায় জাগ্রত হন এবং কিছু সময়ের জন্য ঘুমাতে অকার্যকর হন।
দুঃস্বপ্নের শারীরিক কারণ হতে পারে অস্বস্তিকর অবস্থায় ঘুমানো বা জ্বর থাকা আর মানসিক কারণ মানসিক চাপ বা উদ্বেগ। দুঃস্বপ্নের একটি সম্ভাব্য উদ্দীপক হতে পারে ঘুমোতে যাওয়ার আগে খাওয়া, যা দেহের বিপাক এবং মস্তিষ্কের ক্রিয়াকলাপকে বাড়িয়ে দেয়।
দুঃস্বপ্নের পুনরাবৃত্তি ঘটতে থাকলে চিকিৎসার প্রয়োজন দেখা দিতে পারে, কেননা তা ঘুমানোর ধাঁচে ব্যাঘাত ঘটাতে পারে এবং নিদ্রাহীনতা সৃষ্টি করতে পারে।
লক্ষণ ও উপসর্গ
যারা দুঃস্বপ্ন দেখে তাদের ঘুমের কাঠামো অস্বাভাবিক হয়ে থাকে। রাতের বেলা দুঃস্বপ্ন দেখা আর নিদ্রাহীনতার প্রভাব প্রায় একই। এর কারণ হলো নিশায় ঘন ঘন জাগরণ এবং ঘুমের প্রতি ভীতি তৈরী হওয়া। বেঁচে থাকা, নিরাপত্তা বা আত্মসম্মানের প্রতি হুমকিস্বরূপ স্বপ্নের বিশদ স্মৃতিসহ ঘুম থেকে বারবার জাগ্রত হওয়া হলো দুঃস্বপ্ন ব্যাধির লক্ষণ। জাগরণের ঘটনাগুলো সাধারণত ঘুমের সময়ের দ্বিতীয়ার্ধে ঘটে।
কারণ
বৈজ্ঞানিক গবেষণা অনুযায়ী দুঃস্বপ্নের অনেকরকম কারণ থাকতে পারে। বাচ্চাদের উপর দৃষ্টিনিবন্ধ করে, একটি গবেষণায় গবেষকরা সিদ্ধান্তে পৌঁছাতে পেরেছিলেন যে দুঃস্বপ্নগুলো সরাসরি বাচ্চাদের জীবনে মানসিক চাপের সাথে সম্পর্কিত। যারা কেবল বিদ্যালয় বা দৈনন্দিন জীবনের সামাজিক দিকগুলি নিয়ে মানসিক চাপের শিকার তাদের তুলনায় যেসব শিশুরা কোনো পরিবারের সদস্য বা ঘনিষ্ঠ বন্ধুর মৃত্যুর অভিজ্ঞতা অতিক্রম করেছে বা দীর্ঘস্থায়ী অসুস্থতায় আক্রান্ত কারো সাথে পরিচিত তাদের দুঃস্বপ্ন দেখার হার বেশি। দুঃস্বপ্নের কারণগুলি নিয়ে গবেষণা করা একটি গবেষণায় নিদ্রাকালীন শ্বাসব্যাঘাত আক্রান্ত রোগীদের উপর দৃষ্টিনিবন্ধ করা হয়েছে। দুঃস্বপ্ন কি নিদ্রাকালীন শ্বাসব্যাঘাত এর কারণে হয় নাকি শ্বাস নিতে না পারার কারণে হয় তা নির্ধারণের জন্য গবেষণাটি করা হয়েছিলো। উনিশ শতকের লেখকরা বিশ্বাস করতেন যে পর্যাপ্ত অক্সিজেন না পাওয়া দুঃস্বপ্নের কারণ, তাই বিশ্বাস করা হতো যে নিদ্রাকালীন শ্বাসব্যাঘাতে আক্রান্তরা অন্যদের চেয়ে ঘন ঘন দুঃস্বপ্ন দেখে। গবেষণাটির ফলাফল প্রকৃতপক্ষে প্রমাণ করেছে যে স্বাস্থ্যবান লোকেরা নিদ্রাকালীন শ্বাসব্যাঘাতে আক্রান্ত রোগীদের চেয়ে বেশি দুঃস্বপ্ন দেখে। আরেকটি গবেষণা এই অনুকল্প সমর্থন করে। এই গবেষণায় অবস্ট্রাকটিভ এয়ারওয়েজ ডিজিজ (ওএডি) রোগে আক্রান্ত ৪৮ জনের ( ২০-৮৫ বয়স্ক), যাদের মধ্যে আবার ২১ জনের শ্বাসকষ্ট আছে ও ২৭ জনের নেই, তাদের সাথে শ্বাসযন্ত্রের রোগবিহীন সমবয়স্ক ও সমলিঙ্গবিশিষ্ট ১৪৯ জনের তুলনা করা হয়। শ্বাসকষ্টসম্পন্ন ওএডি রোগীরা শ্বাসকষ্টবিহীন ও শ্বাসযন্ত্রের রোগবিহীনদের তুলনায় তিন গুণ বেশি দুঃস্বপ্ন দেখে। তাই দুঃস্বপ্নের বিবর্তনীয় উদ্দেশ্য হতে পারে  বিপদগ্রস্থ ব্যক্তিকে ঘুম থেকে জাগ্রত করা।
মনোবিজ্ঞানী স্টিফেন লাবার্জ স্বপ্ন কীভাবে তৈরী হয় এবং দুঃস্বপ্ন কেন দেখা দেয়, তার একটি সম্ভাব্য কারণের কথা বলেছেন। তার মতে, ম্লান আলোকিত রাস্তায় হাঁটার মতো একটি নির্দিষ্ট চিন্তা বা দৃশ্যের মাধ্যমে স্বপ্ন শুরু হয়। যেহেতু স্বপ্ন পূর্বনির্ধারিত থাকে না, তাই মস্তিষ্ক হয় ভাল চিন্তা অথবা খারাপ চিন্তার দ্বারা পরিস্থিতিটির প্রতিক্রিয়া প্রকাশ করে এবং স্বপ্নের কাঠামোটি তা অনুসরণ করে। যদি স্বপ্নে খারাপ চিন্তা ভাল চিন্তার চেয়ে বেশি প্রকট হয় তবে স্বপ্নটি একটি দুঃস্বপ্নে পরিণত হয়।
চিকিৎসা
হ্যালিডে (১৯৮৭) চিকিৎসার পদ্ধতিকে চারটি শ্রেণিতে বিভক্ত করেছেন। এই শ্রেণীর এক বা একাধিক পদ্ধতির সামঞ্জস্য করে সরাসরি দুঃস্বপ্নে হস্তক্ষেপ, সামগ্রিক চিকিৎসার কার্যকারিতা বাড়িয়ে তুলতে পারে:
পৌরাণিক কাহিনি
থাম্ব|দা নাইটমেয়ার ([[হেনরি ফুজেলি, ১৭৮১)।]]
জামাই মেলা, জামালপুর
জামাই মেলা বাংলাদেশের জামালপুর জেলার সদর উপজেলার ঘোড়াধাপ ইউনিয়নের গোপালপুর বাজারে অনুষ্ঠিত বার্ষিক গ্রাম্য মেলা। ৩ দিন স্থায়ী এই মেলাটি বাংলা চৈত্র মাসের ১ তারিখে শুরু হয়ে ৩ তারিখে শেষ হয়।
ইতিহাস
ব্রিটিশ শাসনামলে ১৮০০-এর দশকে গোপালপুর বাজারে একটি বটবৃক্ষের নিচে বারুনি স্নান উপলক্ষে হিন্দু সম্প্রদায় সেখানে জমায়েত হতো। সেখান থেকে চৈত্র মেলার উৎপত্তি। এক সময় মুসলমানরাও মেলাটিকে ইসলামি মেলা নাম দিয়ে পালন করতে শুরু করে। পরবর্তীতে সব ধর্ম ও বর্ণের মানুষের কাছে মেলাটি জনপ্রিয় হয়ে উঠে এবং এটি জামাই মেলা নামে পরিচিতি লাভ করে।
প্রতি বছর মেলা উপলক্ষে এ অঞ্চলের কয়েকটি ইউনিয়নের মানুষ তাদের মেয়ের জামাতাকে বাড়িতে নিমন্ত্রণ জানায়। মেয়েরা তাদের স্বামীদের নিয়ে মেলা উপলক্ষে তাদের পিতা-মাতার বাড়িতে আসেন। যার ফলে মেলাটির নাম জামাই মেলা নামে পরিচিতি পায়।
মেলার সামগ্রী
মেলা উপলক্ষে স্থানীয় বিক্রেতাগণ বিভিন্ন মিষ্টান্ন জাতীয় খাবার যেমন, চমচম, রসগোল্লা, সন্দেশ ইত্যাদি বিক্রি করেন। এছাড়া মেলায় নিত্য প্রয়োজনীয় ব্যবহার্য্য পণ্য যেমন, তৈজসপত্র, আসবাপত্র, বিভিন্ন প্রকার ফার্নিচার ও লোহার সামগ্রী ইত্যাদি পাওয়া যায়।
মেলায় কেনাকাটার পাশাপাশি গ্রামীণ ঐতিহ্য অনুসারে বিনোদনের জন্য পুতুল নাচ, নাগর দোলা ও লাঠি খেলা ইত্যাদির আয়োজন করা হয়।
রবিন ব্রাউন
রবিন ডেভিড ব্রাউন (Robin Brown; জন্ম: ১১ মার্চ, ১৯৫১) কাদোমা এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার ও কোচ। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৮৭ সময়কালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে রোডেশিয়া ও ম্যাশোনাল্যান্ড কান্ট্রি ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন রবিন ব্রাউন।
প্রথম-শ্রেণীর ক্রিকেট
১৯৭৬-৭৭ মৌসুম থেকে ১৯৯৫-৯৬ মৌসুম পর্যন্ত রবিন ব্রাউনের প্রথম-শ্রেণীর খেলোয়াড়ী জীবন চলমান ছিল। পরিচ্ছন্ন ডানহাতি ব্যাটসম্যান হিসেবে রবিন ব্রাউনের সুনাম ছিল। মাঝেমধ্যেই উইকেট-রক্ষকের ভূমিকায় নিজেকে উপস্থাপন করতেন তিনি। তবে, নিজেকে ক্রিকেট খেলায় পর্যাপ্ত সময়ে দিতে পারেননি। কারোইয়ে তামাক উৎপাদন কাজকে অগ্রাধিকার দেন।
আন্তর্জাতিক ক্রিকেট
সমগ্র খেলোয়াড়ী জীবনে সাতটিমাত্র একদিনের আন্তর্জাতিকে অংশগ্রহণের সুযোগ পেয়েছিলেন রবিন ব্রাউন। ঐ সময়ে জিম্বাবুয়ে দল আইসিসি’র পূর্ণাঙ্গ সদস্য না হওয়ায় টেস্টে অংশগ্রহণ করার সৌভাগ্য হয়নি তার। সবকটি খেলাই তিনি ১৯৮৩ ও ১৯৮৭ সালের ক্রিকেট বিশ্বকাপে খেলেছেন। ১১ জুন, ১৯৮৩ তারিখে লিচেস্টারে ভারত দলের বিপক্ষে ওডিআইয়ে অভিষেক ঘটে তার। ২৬ অক্টোবর, ১৯৮৭ তারিখে আহমেদাবাদে একই দলের বিপক্ষে সর্বশেষ ওডিআইয়ে অংশ নেন তিনি।
১৯৭০-এর দশকের মাঝামাঝি সময় থেকে রোডেশিয়া/জিম্বাবুয়ে দলের প্রধান মেরুদণ্ডকারীর ভূমিকায় অবতীর্ণ হয়েছিলেন। ১৯৮০-এর দশকের শুরুতে জিম্বাবুয়ে দলের অধিনায়কের দায়িত্বে ছিলেন। ক্রিকেট বিশ্বকাপে সাতটি ওডিআইয়ে অংশ নিলেও তেমন কোন সফলতার স্বাক্ষর রাখতে পারেননি।
অবসর
১৯৮৯-৯০ মৌসুম শেষে খেলার জগৎ থেকে অবসর নেন। কিন্তু, ১৮৮৪ সালে ৪৩ বছর বয়সে এক মৌসুম খেলেন। এ পর্যায়ে ম্যাশোনাল্যান্ড কান্ট্রি ডিস্ট্রিক্টসের পক্ষে অধিনায়কত্ব করেন। ক্রিকেট খেলা থেকে অবসর নেয়ার পর হারারে স্পোর্টস ক্লাবের প্রধান মাঠ কর্মকর্তা পদে কাজ করতে থাকেন।